“การบินไทย” จัดเที่ยวบินพิเศษ 15 ไฟล์ทนำผู้แสวงบุญฮัจย์สู่ประเทศซาอุดีอาระเบีย
"การบินไทย" จัดเที่ยวบินพิเศษ 15 ไฟล์ทนำผู้แสวงบุญฮัจย์สู่ประเทศซาอุดีอาระเบีย
"การบินไทย" จัดเที่ยวบินพิเศษ 15 ไฟล์ทนำผู้แสวงบุญฮัจย์สู่ประเทศซาอุดีอาระเบีย
4 ก.ค. 2562

ผู้สื่อข่าวรายว่า วันนี้ (4 ก.ค.62) บริษัท การบินไทย จำกัด (มหาชน) หรือ THAI จัดเที่ยวบินพิเศษฮัจย์เที่ยวบินแรกของการบินไทย ประจำปี 2562 พร้อมออกเดินทางจากท่าอากาศยานจังหวัดนราธิวาสไปยังท่าอากาศยานมะดีนะห์ ประเทศซาอุดีอาระเบีย
รวมทั้งจัดเที่ยวบินเดินทางออกจากท่าอากาศจังหวัดกระบี่ และท่าอากาศยานสุวรรณภูมิ เพื่อนำผู้แสวงบุญชาวไทยมุสลิมเดินทางไปประกอบพิธีฮัจย์ รวม 15 เที่ยวบินไป – กลับ สามารถขนส่งผู้แสวงบุญชาวไทยมุสลิมรวมประมาณ 4,325 คน โดยมีนายอนุชา โมกขะเวส ที่ปรึกษารัฐมนตรีว่าการกระทรวงมหาดไทย เป็นประธานในพิธีส่งและอำนวยพรผู้แสวงบุญชาวไทยมุสลิม พร้อมด้วยนายเอกรัฐ หลีเส็น ผู้ว่าราชการจังหวัดนราธิวาส นายอรุณ บุญชม รองประธานคณะผู้ทรงคุณวุฒิจุฬาราชมนตรี และนายสุเมธ ดำรงชัยธรรม กรรมการผู้อำนวยการใหญ่ บริษัท การบินไทย จำกัด (มหาชน) พร้อมผู้บริหารการบินไทย ร่วมในพิธี ณ ท่าอากาศยานนราธิวาส
ด้านนายสุเมธ ดำรงชัยธรรม กรรมการผู้อำนวยการใหญ่ของ THAI เปิดเผยว่า ตามมติคณะรัฐมนตรีได้มอบหมายให้กระทรวงคมนาคม โดยบริษัท การบินไทยฯ สนับสนุนการจัดเที่ยวบินพิเศษเช่าเหมาสำหรับขนส่งผู้แสวงบุญฮัจย์อย่างต่อเนื่องเป็นประจำทุกปี ตั้งแต่ปี 2548 จนถึงปัจจุบัน นับเป็นเวลามากกว่า 14 ปี ซึ่งบริษัทฯ ได้แต่งตั้งคณะกรรมการกิจการพิเศษฮัจย์และคณะอนุกรรมการทำงานจัดเที่ยวบินพิเศษฮัจย์
รวมทั้งได้ส่งผู้แทนบริษัทฯเข้าร่วมเป็นคณะอนุกรรมการในคณะกรรมการส่งเสริมกิจการฮัจย์แห่งประเทศไทย ที่มีกรมการปกครอง กระทรวงมหาดไทยเป็นผู้กำกับดูแล และได้ร่วมเป็นคณะผู้แทนฮัจย์ของประเทศไทยไปประชุมเตรียมการฮัจย์กับประเทศซาอุดีอาระเบียมาโดยตลอด ซึ่งเป็นการสนับสนุนนโยบายทั้งของรัฐบาลไทยและซาอุดีอาระเบียในเรื่องดังกล่าว
ทั้งนี้ การจัดเที่ยวบินขนส่งผู้แสวงบุญนั้น บริษัทฯ มุ่งเน้นอำนวยความสะดวกสบายให้แก่ผู้แสวงบุญอย่างมีมาตรฐานความปลอดภัยและการตรงต่อเวลาในทุกเที่ยวบิน พร้อมทั้งให้บริการอาหารและเครื่องดื่มในทุกเที่ยวบิน ที่ผลิตโดยครัวฮาลาลของการบินไทย ซึ่งมีขั้นตอนการประกอบอาหารเป็นไปตามหลักของศาสนาอิสลามและได้รับการรับรองมาตรฐานฮาลาล HAL – Q
โดยในปี 2562 การบินไทยร่วมกับสมาคมผู้ประกอบกิจการฮัจย์ สมาคมผู้ประกอบกิจการฮัจย์ภาคใต้ และสมาคมผู้ประกอบการกิจการฮัจย์ สามจังหวัดชายแดนใต้ จัดเที่ยวบินพิเศษเช่าเหมาของการบินไทยขนส่งผู้แสวงบุญชาวไทยมุสลิมประจำปีนี้ จำนวน 15 เที่ยวบินไปและกลับ สามารถรองรับผู้แสวงบุญไปประกอบพิธีฮัจย์ จำนวนประมาณ 4,325 คน โดยเป็นเที่ยวบินออกจากท่าอากาศยานจังหวัดนราธิวาส 9 เที่ยวบิน และท่าอากาศยานจังหวัดกระบี่ 2 เที่ยวบิน ท่าอากาศยานสุวรรณภูมิ 4 เที่ยวบิน ให้บริการด้วยเครื่องบินแอร์บัส A330-300 โดยมีรายละเอียด ดังนี้
เที่ยวบินขาไป
– เส้นทางนราธิวาส – มะดีนะห์ ระหว่างวันที่ 4 – 7 กรกฎาคม 2562 วันละ 2 เที่ยวบิน รวมจำนวน 8 เที่ยวบิน
– เส้นทางนราธิวาส – มะดีนะห์ วันที่ 8 กรกฎาคม 2562 จำนวน 1 เที่ยวบิน
– เส้นทางกระบี่ – มะดีนะห์ วันที่ 22 กรกฎาคม 2562 จำนวน 2 เที่ยวบิน
– เส้นทางกรุงเทพฯ – มะดีนะห์ ระหว่างวันที่ 23 – 24 กรกฎาคม 2562 วันละ 2 เที่ยวบิน รวมจำนวน 4 เที่ยวบิน
เที่ยวบินขากลับ
– เส้นทางเจดดาห์ – นราธิวาส รวมจำนวน 9 เที่ยวบิน มีรายละเอียดดังนี้
– วันที่ 17 สิงหาคม 2562 จำนวน 1 เที่ยวบิน
– วันที่ 19 สิงหาคม 2562  จำนวน 2 เที่ยวบิน
– วันที่ 20 – 24 สิงหาคม 2562 วันละ 1 เที่ยวบิน รวมจำนวน 5 เที่ยวบิน
– วันที่ 26 สิงหาคม 2562 จำนวน 1 เที่ยวบิน
– เส้นทางเจดดาห์ – กระบี่ ระหว่างวันที่ 26 – 27 สิงหาคม 2562 วันละ 1 เที่ยวบิน รวมจำนวน 2 เที่ยวบิน
– เส้นทางเจดดาห์ – กรุงเทพฯ ระหว่างวันที่ 28 – 31 สิงหาคม 2562 วันละ 1 เที่ยวบิน รวมจำนวน 4 เที่ยวบิน
ทั้งนี้ ผู้แสวงบุญฯ ที่มีความประสงค์จะเดินทาง ขอให้ติดตามข้อมูลข่าวสารและข้อปฏิบัติในการเดินทางได้ที่สมาคมผู้ประกอบกิจการฮัจย์ภาคใต้ หรือสำนักงานขายการบินไทยหลานหลวง กรุงเทพฯ โทร. 02-288-7367 สำนักงานขายการบินไทยเมืองหาดใหญ่ โทร. 074-233-433 สำนักงานขายการบินไทย จังหวัดกระบี่ โทร. 075-701-559 ระหว่างวันจันทร์ – ศุกร์ เวลา 08.00 – 17.00 น. (ยกเว้นวันหยุดนักขัตฤกษ์)









